Ho sento.
No pares de dir això.
Hi ha bastanta tensió
des que se'm va escapar que la Yuri i la Juliana són parella.
Creu-me, juro que no sabia que Lee era allà.
Va ser sense voler.
Destrosses vides sense voler?
Ho sento molt.
Ja veig que te'n penedeixes molt.
No, és la Praveena.
Em preocupava haver-la fet grossa a la discoteca.
Quan la vas ignorar per la Yuri?
Va ser perquè la Yuri estava malament.
I tu ho vas resoldre.
Sí, seguint el teu consell.
Els detalls no importen.
La Praveena podria ser el meu primer petó. Petó de noia. Oi?
He de fer coses abans de la classe.
No, ja callo. No marxis. Acaba els cereals.
Kitty, me n'he d'anar.
Entesos.
No pot ser. Treballes aquest cap de setmana.
És Seollal.
Als avantpassats no els importarà que mengem tteokguk la vigília.
Em preocupes.
No pares de treballar.
Jo soc el pare i et preocupes per mi?
Quan has madurat tant? T'has fet gran.
Aquesta cançó és boníssima!
És una mica antiga, però a la teva mare li encantava.
Tens raó. Era la seva preferida.
Cantes molt bé, eh?
Encara sort que t'assembles a la mare.
- Me'n vaig. - Vinga, marxa.
- Bé, ens veiem a casa. - D'acord.
Hola, Dae Kim.
Hola.
Com et va vivint a casa?
La meva habitació és més petita, però bé.
- Què en pensa el teu pare? - Diu que he escollit la meva mare.
Però trobo a faltar viure aquí.
Enyoro la Juliana i la… Kitty!
Hola.
Yuri!
Parlem després.
- Adeu. - Adeu, Kitty.
Tresor, t'he trobat molt a faltar.
Almenys ja no hem d'amagar que som parella.
Una cosa bona de no viure juntes.
Encara sort.
Com va la meva persona preferida?
És massa d'hora pel nepotisme.
Em referia a la teva xicota.
El tauró.
Li torno a demanar perdó.
Tranquil·la, em va encantar.
Al final vindràs a esquiar aquest cap de setmana?
Tu i jo sols a les pistes?
De petit t'encantava anar-hi.
Era el Joon Ho, no jo.
En tot cas, la Stella i jo tenim plans.
En fi, seria una llàstima desaprofitar la casa, una altra vegada.
No celebra Seollal amb la família?
Els meus germans són amb les seves mares.
El Joon Ho està de gira. Soc el seu últim recurs.
Sembla que s'hi està esforçant.
Qui sap, potser podries…
Torturar-me? Ni parlar-ne.
Som-hi. Acabem ja amb aquesta reunió.
Per a celebrar l'Any Nou Lunar,
hi haurà decoració tradicional a l'escola,
incloent-hi bokjori.
Ara la senyoreta Miller,
que forma part del comitè organitzador,
us explicarà què és.
El bokjori és una eina per treure la terra de l'arròs.
Per Seollal, representa la bona sort.
Gràcies, senyoreta Miller.
El seu coneixement sobre cultura coreana és admirable.
És un honor.
Exactament.
També farem l'obertura anual
de la càpsula del temps del curs de fa 40 anys.
Les càpsules són el pilar del compromís de KISS
amb la història de l'escola,
o KISS-tòria, si m'ho permeteu…
i amb documentar les experiències dels alumnes de la beca d'herència.
És la beca de ma mare.
Per desgràcia, no farem
la càpsula del temps aquest any perquè el pressupost s'ha assignat
a activitats menys acadèmiques.
Ara em toca a mi,
just a temps abans no us adormiu.
Com que és Seollal, us he portat un regal.
Pel nou centre d'arts,
farem un concurs de talents al final del semestre.
El guanyador rebrà un premi en efectiu.
Dae, hi has de participar. Cantes com els àngels.
Els diners ens anirien bé.
Però només canto per passar-ho bé.
Compta amb mi. Jo et prepararé.
Serem un equip de somni.
I no et cobraré comissió.
Però creus que podria guanyar?
I tant!
Entesos. Doncs fem-ho.
Alex!
Kitty!
Ma mare va posar alguna cosa a la càpsula. Sabria més sobre la meva família.
Ja, però falten anys per obrir la càpsula de la teva mare.
D'acord, però potser pots fer una excepció per mi?
Ho faria, però això ho gestiona el meu pare.
Així que és impossible.
Sí. Vaig a preparar la classe. Fins aviat, entesos?
D'acord.
Com es viu amb la Kitty?
Amb tranquil·litat.
Està penjada de la Praveena.
Em semblaria tendre si no ens hagués fumut el pla,
que sé que no va ser deliberat, però…
Per si et consola, m'agrada viure amb la meva mare.
Hem parlat molt.
Tenies raó, li havia de trucar.
Què?
T'he de dir una cosa.
Va ser idea de la Kitty que parlessis amb la teva mare, no meva.
Perdona?
Ella sabia el que necessitaves.
Suposo que em vaig sentir insegura, així que vaig utilitzar la seva idea i…
ho sento.
Tant és de qui fos la idea.
No t'emprenyes?
No, esclar que no.
D'acord.
Així que el teu pla és anar-hi i demanar la càpsula del temps?
Sí.
El morro et deu venir de la teva part blanca.
Mira, la teva noia.
- Kitty. Q. - Hola.
Com vas, Prav? Avui portes un serrell collonut.
Moltíssimes gràcies.
Aneu al gimnàs?
No, a l'arxiu.
Per veure si obren la càpsula de la meva mare.
És improbable. Vaig ser ajudant a l'arxiu.
Necessites autorització per a les càpsules.
Si la vols, l'hauràs de robar.
Kitty, no oblidis que el teu historial té antecedents.
Jo t'ajudaré. Conec la senyora que vigila.
Colar-s'hi serà facilíssim.
Demà a les nou de la nit?
Tenim una cita.
Genial.
- Fins després. - Adeu.
Q!
M'has agafat les vambes de la sort? Tenen cola.
Jin, això ho faries tu.
Jo mai faria res per fotre un company.
Ves amb compte. No saps de què soc capaç.
De fet, sí que ho sé.
I… és molt pitjor que això.
Escolta, què fas aquí encara?
- Estaves amb la Juliana? - Me'n vaig.
Què et passa? Et veig molt alegre.
És possible que estigui planejant un petit robatori,
el de la càpsula de les nostres mares.
Què? Com se t'acuden aquestes idees?
Aquesta ha estat de la Praveena.
Ho farem juntes.
Quina enveja.
Què?
Perquè l'any passat fèiem aquestes coses.
Vols venir? M'aniria bé un altre parell d'ulls.
Per fer d'espelma? No, gràcies.
Però m'apunto a la següent.
Hola. Estàs bé?
Què fa l'Eunice aquí?
Tindràs més possibilitats de guanyar si fas un duo de pop.
Per convèncer el públic, necessites tres coses:
sex-appeal, elastà, màquina de fum,
i… una coreografia.
Són quatre coses.
A més, no vull ballar.
Tranquil. La coreografia és fàcil. Mira.
U, dos, i tres, quatre, i cinc, sis, set, vuit, i u.
Oi?
Senzilla.
Tres, quatre i cinc.
Sis… No.
És així.
- U, dos, tres, quatre. - U, dos, tres…
No! En fas un gra massa.
- I u… - U, dos…
- D'acord. - Què?
No.
U, dos i tres.
No! Sembles un flamenc.
Això no funcionarà.
No és culpa meva que no acceptis una crítica constructiva.
Entesos.
Explica'ls la teva gran idea.
Se m'ha acudit la cirereta del pastís per al vostre número.
Quan acabi la cançó, et gires, l'agafes per l'esquena i n'hi plantes un.
Com que n'hi planto un?
El que vull dir és…
És perfecte!
Ni parlar-ne.
El meu fill té raó.
Tens molt bon instint, fill.
Bé, no us vull distreure.
A Baek Jong Won li encantaria cuinar aquest cap de setmana.
T'encanta el seu ramyun.
El xef famós?
Sí, és amic de la família.
Pensa-t'ho.
El teu pare s'hi esforça.
On érem?
Jo estava a punt de marxar.
Ho sento. No puc fer això.
Dae.
Col·lega.
Dae!
Què?
Com coi has aconseguit encongir el polièster?
- Et pago amb la mateixa moneda. - Què?
M'has robat la plaça.
No sé què creus que és això, però jo ho deixo estar.
Creia que flirtejàvem.
Doncs no m'interessa.
T'hauràs de canviar, col·lega.
Genial, has portat un fornit.
Jo soc el fornit?
No t'emocionis. Necessitem algú alt que arribi a la prestatgeria.
El Dae i el Q estaven ocupats.
Vinga, acosteu-vos. Us explicaré el pla.
Distrauré la senyora.
Feia molt de temps!
Senyora Park! Com estan les seves netes?
Estan bé. Els he comprat un hanbok de conjunt.
- Bé! A veure. - On és?
A veure aquí.
Per què fem tot això?
Perquè la meva mare va venir a buscar l'altra part de la meva família.
Si a la càpsula hi ha una pista per trobar-la, la necessito.
Que emocionant.
A mi m'agradaria esborrar la meitat de la meva família.
Potser m'equivoco,
però el teu pare no ha finançat un programa per estar amb tu?
Ell és així, fa un gran gest superficial per no estar present.
Com convidar-me a esquiar per Seollal.
Però vols estar bé amb ell?
Suposo que sí, però…
Estar a soles amb ell m'estressa.
Seria diferent si hi hagués familiars, com ha de ser per Seollal.
O fins i tot una cridanera que parli pels descosits, com tu.
Per esmorteir.
I si fem això?
Usar-me d'esmorteïdor?
Bé, a tu i la resta.
Seria més divertit que passar les festes aquí.
Et farem costat si el teu pare et crispa.
Professor Lee, conec el passadís 12…
- És aquest! Va! - …de memòria.
Per què crida?
La sento perfectament.
Entesos.
- No soc tan vell. - No crec que ho sigui.
Mare meva.
És aquí.
Decoracions.
L'ha trobat molt bé.
Doncs ara marxarem.
Apunti's al musical l'any vinent.
- Sí? - Té una veuassa.
La Praveena ens ha salvat la vida, i només és la segona cita.
Cita?
Està engalipant una senyora,
i tu estàs amb el més guapo de l'escola.
Entesos.
Només dic que això no és una cita.
I si la portes a esquiar?
Això seria massa.
Ai mare, crec que és aquella.
1993 CÀPSULA DEL TEMPS
Doncs diria que sí.
No et quedis palplantat. Baixa-la.
Utilitza els guantets.
Per això has vingut.
No em puc creure que hagi funcionat.
Tant de bo t'ho pogués agrair.
Au va.
Praveena, esquies?
Faig surf de neu.
Vols venir aquest cap de setmana a la cabana del Min Ho?
Em convides a la casa del Kris Jenner de Corea?
Esclar que vull.
Genial.
- Quines ganes! - Bé.
Caram.
Què fas?
Vull documentar la teva obra
abans que la presentis al Festival de Seollal.
Arrasarà.
Tinc moltes ganes que la vegis acabada.
Recordes quan et vaig dir que m'agradaves?
Érem aquí.
Com vols que ho oblidi?
Malgrat que ja ho sabia.
Què feia la Yuri Han tant de temps entre material d'art?
Se'm va tacar amb pintura la bossa nova de Loewe per culpa teva.
Em sap molt de greu.
ANEM A ESQUIAR.
SORTIREM DESPRÉS DEL FESTIVAL.
Què me'n dius?
Cap de setmana d'esquí? Serà divertit.
He d'anar a Daegu a veure la meva keun imo amb la mare.
Bé. D'acord.
EM MORO DE GANES! GENIAL, COVEY… LA RESTA VENIU?
A la merda. Anem-hi.
Què?
Au va, no dic que sí perquè la Kitty hi va.
No puc estar ni un minut
sense que la Kitty s'entremeti i en faci de les seves.
Bé, la Kitty es pot entremetre tant com vulgui,
però no afectarà aquesta relació.
Ets bufona.
Yuri! Espera.
Al·lucinaràs amb el que hi havia a la càpsula.
"Projecte d'Eve Song. Dirigit per Jina Lim."
He esperat per veure'l amb tu.
I no trobo un reproductor de VHS.
Conec un lloc que en lloga, però tinc la presentació de la Juliana.
Hi puc anar sola.
Però què dius? Estem juntes en això.
Com elles.
Som-hi.
BONA SORT AMB LA RECERCA. ENS VEIEM DESPRÉS?
És aquí.
Vaja, està tancat.
Ostres, no, està tancat permanentment.
Espera. La nova adreça és…
Està lluny? Per la teva cara, sí.
No, no ho està.
Però és hora punta, així que marxem.
No tornarem amb les mans buides.
- Ho veurem després del festival. - Què faria sense tu?
Vaig a buscar un taxi.
Entesos.
Juliana? La teva pintura és meravellosa.
Gràcies.
Sou tu i la Yuri.
Sí.
Havia de ser aquí per veure-la.
Tens molt talent.
Gràcies.
ESTÀ TOT PREPARAT! FINS ARA!
VINDRÀS? AIXÒ S'ACABA. ON ETS?
Gateta.
- Hola. - Ets aquí.
Va, anem a menjar tteokguk.
D'acord.
Espera, tresor.
Ho sento. No tenia bateria.
Et necessitava aquí,
però el que hagis fet amb la Kitty era més important que jo.
- No ho entens… - Jo crec que sí.
Espera, Juliana.
Gràcies.
Mare meva.
- Jo primer. - Té. I tant.
Està boníssim.
Gràcies.
- Què t'he dit? - Juliana!
Kitty.
Aquest cop no serà com l'altra nit, oi? Perquè…
No va estar bé.
Et prometo que no ho serà.
He pensat que aquest cap de setmana
potser podem veure què passarà.
Tinc les expectatives molt altes.
Perquè m'agrades. Molt.
Bé, d'acord.
Bora, és l'últim dolç.
Has vingut a opinar?
Una crítica constructiva?
No. Sé que soc una mica intensa durant els assaigs,
però no ho deixis per mi.
Et prometo que em calmaré, d'acord?
Sincerament, no sé si soc prou bo.
Sincerament, has d'assajar.
És memòria muscular. Assaja fins que el teu cos ho aprengui.
Si assages, no hi ha res…
Però tens una veu preciosa.
Si no, no cantaria un duo amb tu.
És la teva germana?
Sí, és la guapa de la família.
Jo crec que n'hi ha més d'un.
D'acord.
Caram, ha estat prou bé, oi?
Au va.
Espera. Escolta, et volia demanar perdó per tot.
Necessitava guanyar, que no és excusa,
però costa més destacar en una escola internacional.
Ja, no fotis.
Mon pare va córrer els 400 metres tanques per Corea del Sud el 88.
Si no em donen una beca per a una bona universitat,
seré un fracàs.
- A casa no tenim atletes olímpics. - Quina sort.
Però tenim doctors,
i són a les Filipines salvant vides i sent genis.
I jo estic irritat per l'aprovat just de Biologia de l'últim semestre.
Ho entenc.
Això de ser un fracàs.
Però el que vas fer…
em va fer mal.
No només treure'm la plaça a la regional…
també jugar amb els meus sentiments.
Ja ho sé.
Si vols, parlaré amb l'entrenador.
Diria que ja és tard.
Però ho faries per mi?
Q!
Hola.
Ens veiem després?
Això espero.
Us barallàveu o volia una cosa que comença per efa?
Katherine Song!
Flirtejar!
És el meu sisè sentit d'alcavota.
Doncs no ho diguis al Dae ni al Min Ho.
No adoren el Jin.
No, ja ho sé. Robava els productes per als cabells al Min Ho?
- Sí. - Què? Per què?
Et sorprèn? Segur que són cars.
Anem a fer les maletes.
Hola. La Juliana no hi és. Estic sola.
Ja ho sé. S'ha amagat a l'estudi per evitar-me, i a tu.
M'alegra que siguis aquí. Em moro de ganes de veure-la.
No l'has vist sense mi?
No, com has dit, estem juntes en això. Entra.
Hola. Aquest és el projecte del llegat d'Eve Song.
Soc la presentadora, Jina Lim!
Sempre ha de ser la protagonista.
Seojoon, agafa la càmera.
El projecte no és sobre mi? Hi hauria de sortir.
És sobre el teu paper en la meva vida, Seojoon.
Soc el teu cosí o el teu càmera?
Espera, estic segura que "Seojoon" és el nom coreà del Simon.
El Simon és qui parla.
I semblen molt bons amics.
Baralleu-vos després.
On serà Eve Hyejin Song d'aquí 40 anys?
Espero que continuem sent amigues.
Potser som veïnes.
L'Eve s'ho gasta tot en revistes, no estalviarà per comprar-se una casa.
Podria viure amb tu i la Hana, si em fas cas i li demanes una cita.
Faríeu molt bona parella.
En fi, quan obrin aquesta càpsula del temps,
tindré més de 50 anys.
Caram.
Seré una periodista d'èxit,
casada amb algú intel·ligent i bo,
i tindrem fills, almenys un.
Una nena, espero.
I espero visitar Corea amb la meva mare.
Vull que m'ensenyi Bukjeon.
És el seu poble natal.
Potser, llavors,
ja parlarà amb la seva germana.
Què en penses, Seojoon?
No ho sé, Eve. Fa mesos que intentem que parlin.
I encara no ens hem rendit.
He vingut per unir la família.
Per què no funciona?
Kitty.
Estàs bé?
Mai havia vist un vídeo de la meva mare a aquesta edat.
A la meva edat.
És que parla igual que la Margot.
S'assembla molt a la Lara Jean.
Era…
Era una entremetedora, com tu.
Quan torni d'esquiar,
aniré a Bukjeon a buscar la meva família.
Yuri,
vindràs amb mi?
Esclar que sí.
Sempre et faré costat.
Què?
Covey, han arribat els cotxes.
BASADA EN EL PERSONATGE DE JENNY HAN
Subtítols: Tulio Labadie